Οικογένεια Τζίνη

Η **οικογένεια Τζίνη** είναι εύπορη πατρινή οικογένεια εμπόρων και κτηματιών.

Η οικογένεια Τζίνη είναι Ηπειρώτικης καταγωγής και συγκεκριμένα προέρχεται από το Κομπότι Άρτας. Γενάρχης του πατρινού κλάδου ήταν ο Θεόδωρος Τζίνης, ο οποίος εγκαταστάθηκε στην Πάτρα το 1828 και ανέπτυξε πλούσια εμπορική δραστηριότητα αποκτώντας τεράστια κινητή & ακίνητη περιουσία. Δημιούργησε δικό του εμπορικό οίκο, ο οποίος ασχολιόταν με το εμπόριο σταφίδας καθώς και με τραπεζικοοικονομικές συναλλαγές.

Η οικογένεια Τζίνη, και κυρίως ο Γεώργιος, απέκτησε τεράστιες εκτάσεις στο Βορειοδυτικό μέρος της Πάτρας, στην περιοχή του πυροσβεστείου, όπου μέχρι και σήμερα η συνοικία ονομάζεται Τζίνη. Η πατρική οικία της οικογένειας Τζίνη βρίσκεται επί των οδών Μαιζώνος & Αγίου Νικολάου, η οποία διατηρείται σε άριστη κατάσταση. Το σπίτι ίσως είναι το παλαιότερο κτίριο της Πάτρας, κατασκευάστηκε το 1832 και παραπέμπει μορφολογικά σε ηπειρώτικα σπίτια. Στην ιδιοκτησία της οικογένειας βρίσκονται και άλλα παλαιά οικήματα όπως το μέγαρο Γαλανόπουλου κ.α. Ο τάφος της οικογένειας βρίσκεται στο Α΄ νεκροταφείο Πατρών.

Εξέχοντα μέλη της οικογένειας ήταν ο Θεόδωρος Τζίνης, αγωνιστής του 1821, μέλος της Φιλικής Εταιρείας, μεγαλοκτηματίας και χρηματοδότης του δημοτικού θεάτρου Απόλλων, ο Στέφανος Τζίνης, πρόεδρος της Γυμναστικής Ένωσης Παναχαϊκού και του ποδηλατικού συλλόγου Πατρών, ο Γεώργιος Θ. Τζίνης, δικηγόρος, πρώτος πρόεδρος της Παναχαϊκής Γυμναστικής Εταιρείας, πρόξενος της Ρουμανίας και παρασημοφορημένος με τον σταυρό του Σωρήρα και ο Ανδρέας Τζίνης, πρόξενος της Γαλλίας και της Σουήδιας και κάτοχος σημαντικής βιβλιοθήκης. Τα μέλη της οικογενείας συνδέθηκαν με επιγαμιαίες σχέσεις με τις οικογένειες Λιάλιου, Παπαποστόλου, Μιχαλόπουλου κ.α. Συγκεκριμένα ο Θεόδωρος Τζίνης είχε παντρευτεί την Ελένη Παπαποστόλου ενώ ο Ανδρέας Τζίνης την Μαρία Λιάλιου, κόρη του διάσημου μουσικοσυνθέτη Δημητρίου Λιάλιου. Σήμερα κατοικούν ακόμα στην Πάτρα απόγονοι της οικογένειας.

## Μέλη

* Ιωάννης Τζίνης
** Θεόδωρος Τζίνης, γενάρχης του πατρινού κλάδου, μέλος της Φιλικής Εταιρείας, μεγαλοκτηματίας, σύζυγος της Ελένης Παπαποστόλου και γιος του Ιωάννη
*** Κατίνα Τζίνη, σύζυγος Αριστόβουλου Μάνεση και κόρη του Θεόδωρου
**** Ιωάννης Μάνεσης, εφέτης και γιος της Κατίνας
***** Αριστόβουλος Μάνεσης, συνταγματολόγος, μέλος της Ακαδημίας Αθηνών και γιος του Ιωάννη
**** Ανδρέας Μάνεσης, γενικός αρχίατρος και γιος της Κατίνας
**** Γεώργιος Μάνεσης, γιος της Κατίνας
*** Γεώργιος Τζίνης, κτηματίας, πρόεδρος της Παναχαϊκής και γιος του Θεόδωρου
*** Ανδρέας Τζίνης, κτηματίας, πρόξενος της Γαλλίας & της Σουηδίας και γιος του Θεοδώρου
**** Μιχαήλ Τζίνης, γιος του Ανδρέα
**** Κωνσταντίνος Τζίνης (1858 - 1927), κτηματίας, έμπορος, σύζυγος Αναστασίας Πάνου και γιος του Ανδρέα
***** Σοφία Τζίνη, σύζυγος Παράσχη και κόρη του Κωνσταντίνου
***** Ειρήνη Τζίνη, σύζυγος Κρεμμύδη και κόρη του Κωνσταντίνου
****** Μαρία Κρεμμύδη, σύζυγος Χρήστου Χριστόπουλου και κόρη της Ειρήνης
******* Κώστας Χριστόπουλος, πολιτικός μηχανικός, επικεφαλής της αντιπολίτευσης στο δήμο Πατρέων και γιος της Μαρίας
***** Ελένη Τζίνη, σύζυγος Δάρα και κόρη του Κωνσταντίνου
***** Κική Τζίνη, σύζυγος Γαλανοπούλου και κόρη του Κωνσταντίνου
***** Μαρία Τζίνη, σύζυγος Γεωργίου Σωφρονοπούλου και κόρη του Κωνσταντίνου
***** Ανδρέας Τζίνης (1906 - 1972), έμπορος, δημοτικός σύμβουλος, σύζυγος της Μαριας Δημητρίου Λιάλιου και γιος του Κωνσταντίνου
***** Τασία Τζίνη, σύζυγος Ιωάννη Κουλούρη και κόρη του Κωνσταντίνου
****** Λούλα Κουλούρη, σύζυγος Γιαννούτσου και κόρη της Τασίας
**** Ιωάννης Τζίνης, γιος του Ανδρέα
*** Ασπασία Τζίνη, σύζυγος Θεόδωρου Κρεμμύδη και κόρη του Θεόδωρου
**** Δημήτριος Κρεμμύδης, έμπορος και γιος της Ασπασίας
***** Θεόδωρος Κρεμμύδης, έμπορος, πρόεδρος του εμπορικού και βιομηχανικού επιμελητηρίου Πατρών και γιος του Δημητρίου
**** Καλλιόπη Κρεμμύδη, σύζυγος Ερρίκου Γκρην και κόρη της Ασπασίας
**** Κατίνα Κρεμμύδη, σύζυγος Στέφανου Πετσάλη και κόρη του Δημητρίου
*** Στέφανος Τζίνης, πρόεδρος της Γυμναστικής Ένωσης Παναχαϊκού, πρόξενος της Νορβηγίας & της Σουηδίας, πρόεδρος του ποδηλατικού συλλόγου Πατρών και γιος του Θεόδωρου
*** Σπυρίδων Τζίνης, κτηματίας, έμπορος και γιος του Θεοδώρου

## Παραπομπές